Jeg vil ha vinger

Jeg vil ha vinger (originaltittel: I Wanted Wings ) er en amerikansk dramafilm fra 1941 regissert av Mitchell Leisen, med Ray Milland og William Holden i hovedrollene.

Handlingsreferat 
Året er 1940, kort tid før amerikanerne skal gå inn i andre verdenskrig. Men under en øvelse krasjer et fly i en ørken, på vei tilbake til en base. På mystisk vis blir liket av en ukjent kvinne oppdaget i vraket. Piloten, Jefferson Young III, blir deretter anklaget for å hatt en uautorisert sivil passasjer om bord på flyet. Men før krigsretten rekker å komme frem til en dom, skal de gjennomgå Jeffs militære bakgrunn og historie.

Jeff, sønn av en velstående forretningsmann fra Long Island, slutter seg til United States Army Air Corps. Han gjennomgår militær trening i Texas, og møter den tidligere fotball-spilleren Tom Cassidy samt Al Ludlow, en mekaniker. Jeff og Al blir snart nære venner, og støtter hverandre gjennom treningen. Jeff møter sangerinne Sally Vaughn, uvitende om at hun pleide å være Als kjæreste. Jeff er imidlertid forelsket i fotografen Carolyn Bartlett.

Når en annen pilot (spilt av Jimmy Masters) krasjer et fly, er Jeff og Al de første som kommer frem til det brennende flyet. Men Jeff gjør ingenting, samtidig som Al redder Masters. Etterpå skammer Jeff seg så mye over seg selv, stikker av fra treningen, drikker seg full og reiser til Sally. Men han går deretter tilbake til basen, og Jeff frir til Carolyn som hun godtar. Under trening ved en annen flyplass, flyr de tre vennene farlig lavt for moro skyld. Men Tom krasjer et annet fly, og omkommer. Sally forteller at hun er gravid med Jeffs barn. Jeff innrømmer overfor Carolyn at han i all hemmelighet fortsatte å møte Sally, fordi hun truet med å ødelegge ryktet hans. Carolyn slår opp med Jeff.

Al gifter seg med Sally, både fordi han elsker henne og for å beskytte Jeff. Men Sally forteller Al at hun løy om å være gravid. Men Jeff sier at han visste dette hele tiden. Opprørt, og fordi hun tror at han aldri elsket henne, forlater Sally ham. Etter sin militære utdannelse møter han Al igjen, som nå er sjef for hans eget Boeing B-17 Flying Fortress. Men Sally dukker opp igjen, og ber Al om hjelp fordi hun nå er etterlyst for drap - en forbrytelse hun innrømmer at hun har begått. Al gir henne litt penger, og lover motvillig å møte henne senere. Men før Sally rekker å forlate hangaren, kommer flere offiserer inn i bygningen. Sally gjemmer seg i et bombefly. Hun er fremdeles der når flyet tar av, med Jeff som pilot.

Skuespillere 
 Ray Milland - Jeff Young
 William Holden - Al Ludlow
 Wayne Morris - Tom Cassidy
 Brian Donlevy - Captain Mercer
 Constance Moore - Carolyn Bartlett
 Veronica Lake - Sally Vaughn

Referanser

Eksterne lenker 
 

Dramafilmer fra USA
Sort-hvitt-filmer
Engelskspråklige filmer
Filmer fra 1941